เคยได้ยินชื่อร้านนี้มานานแล้วแต่ยังไม่เคยลองวันนี้ได้โอกาสและทางร้านมีโปรเซต A+B เลยขอมาจัดสักหน่อย

การเดินทางมาไม่ยากจาก bts กรุงธน จะเดินหรือจะนั่งรถกระป๋องมาก็ได้ 

เมื่อมาถึงร้านสิ่งแรกที่เห็นคือ คน คน คนเยอะโคตร ก็ไม่ลังเลครับเพราะตั้งใจมาแล้ว เลยเดินไปถามคิว จำได้ว่าตอนนั้นได้คิวที่ 16 ก็รอนะ พนักงานก็จะบอกว่าโต๊ะจะว่างช่วงไหน หลังจากรอสักพัก น่าจะประมาณ 1 ชม ก็ได้โต๊ะ ก็มีหม้อเลือกน้ำซุปได้ สองรส อาหารสั่งมาบางส่วนแล้วระหว่างรอคิว และก็อุปกรณ์ทั่วไปตามร้านชาบู ที่แตกต่างน่าจะเป็นน้ำจิ้มที่ออกรสเปรี้ยวหน่อย สักพักซูชิที่สั่งไว้ก็มา ปลาไหลย่างแบบน้ำเยิ้มๆ ซูชิไข่ปลา ก็ไม่รีรอบรรเลงเลย ฟินมากตอนนั้น มาที่ชาบูกันบ้าง เนื้อก็ใช้ได้ครับแต่มันจะมีแค่ไม่กี่อย่าง หมู เนื้อ ละก็ปลา ส่วนตัวผมไม่ชอบจิ้มเท่าไหร่ชอบต้มในน้ำสุกี้และทานเลย วันนั้นสั่งไข่ปลากับปลาไหลไปหลายชิ้นมาก แทบแย่เหมือนกัน

ที่ชอบคือ ความสะอาด การบริการของพนักงาน และราคาที่ไม่สูงมาก เนื่องจากส่วนตัวกินซูชิพรีเมี่ยมจะกินแต่ไข่ปลาและปลาไหลอยู่แล้วเลยยิ่งถูกใจไปใหญ่ โดยรวมชอบและอยากให้มาลองกัน อาจจะต้องเสียเวลาสักนิดแต่ก็ปกติสำหรับเซต A+B ที่มีสามเดือนครั้ง